Diari Oficial de la Generalitat Valenciana


Sumari del DOGV 8483, del 11-02-2019 (2019/889)

RESOLUCIÓ de 8 de gener de 2019, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la partició parcial de la via pecuària número 3 del terme municipal de Camporrobles, tram comprés entre el nucli urbà de la mateixa població i la línia jurisdiccional del terme municipal de Mira (Cuenca), en el terme municipal de Camporrobles.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8483

Data del DOGV
:   11-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/889


Data del document
:   08-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 8 de gener de 2019, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la partició parcial de la via pecuària número 3 del terme municipal de Camporrobles, tram comprés entre el nucli urbà de la mateixa població i la línia jurisdiccional del terme municipal de Mira (Cuenca), en el terme municipal de Camporrobles. [2019/889]  
  
  
Antecedents de fet  
Primer. En data 13 de gener de 2016, es rep una sol·licitud de l'Ajuntament de Camporrobles per a la partició i amollonament del tram de la via pecuària de la Colada del Camino Viejo de Cuenca, que discorre per l'accés al paratge natural municipal de Camporrobles i àrea d'interpretació arqueològica d'El Molón.  
Segon. En data 8 de febrer de 2018, es nomena instructor del procediment el funcionari adscrit a la Direcció Territorial de València de la Conselleria d'Agricultura, Medi Ambient, Canvi Climàtic i Desenvolupament Rural, Gabriel Varea Illueca.  
Tercer. En data 14 de febrer de 2018, la Unitat de Vies Pecuàries del Servei Territorial de Medi Ambient de València, redacta un informe de viabilitat sobre la partició parcial de la Colada del Camino Viejo de Cuenca, en el terme de Camporrobles, província de València, en el tram comprés des de l'eixida del nucli urbà, fins a l'acabament en la línia jurisdiccional amb el terme de Mira, província de Cuenca. En aquest informe, l'instructor considera viable la partició parcial d'aquesta via pecuària en el tram indicat.  
Quart. En data 6 de març de 2018, el cap del Servei d'Ordenació i Gestió Forestal, d'acord amb l'informe de viabilitat, proposa l'inici de l'expedient de partició parcial de la via pecuària Colada del Camino Viejo de Cuenca, en el terme de Camporrobles (València), tram comprés des de l'eixida del nucli urbà, fins a l'acabament en la línia jurisdiccional amb el terme de Mira (Cuenca).  
  
Cinqué. En data 13 de març de 2018, la Direcció General del Medi Natural i d'Avaluació Ambiental, autoritza l'inici de l'expedient de partició parcial de la via pecuària Colada del Camino Viejo de Cuenca, en el terme de Camporrobles, província de València, en el tram comprés des de l'eixida del nucli urbà, fins a l'acabament en la línia jurisdiccional amb el terme de Mira, província de Cuenca.  
  
Sisé. En data 26 de juny de 2018, la Direcció Territorial de València sol·licita la certificació de domini i càrregues de les finques registrals afectades després de la resolució de la Direcció General de Medi Natural i d'Avaluació Ambiental de l'inici de l'expedient de partició, al Registre de la Propietat de Requena.  
Seté. Es fixa com a començament de les operacions de la partició el dia 12 de juliol de 2018, a les 10.30 hores, a l'Ajuntament de Camporrobles, i és aquesta circumstància objecte de la següent publicitat:  
1. Anunci en el Diari Oficial de la Generalitat Valenciana, número 8308, de data 1 de juny de 2018.  
2. Edicte en l'Ajuntament d'Ayora.  
3. Notificació als interessats i comunicació a organitzacions i col·lectius interessats.  
4. Anunci en el BOE número 155, de data 27 de juny de 2018, amb les notificacions infructuoses.  
Edictes als ajuntaments de Camporrobles, Massamagrell i Paterna, amb aquelles notificacions que van resultar infructuoses en cada municipi.  
Huité. Finalitzades aquestes operacions, es formula la proposició de partició, l'exposició de la qual al públic va ser anunciada en el Diari Oficial de la Generalitat Valenciana número 8389, el 24 de setembre de 2018, i s'estableix el termini d'un mes des de la publicació en el DOGV perquè els interessats puguen interposar les al·legacions o reclamacions oportunes.  
Nové. Així mateix, es va complir el tràmit d'audiència establit en l'article 82.2 de la Llei 39/2015, d'1 d'octubre, del procediment administratiu comú de les administracions públiques, amb la informació a tots aquells confrontants i ocupants de la via pecuària del tràmit d'audiència del referit expedient, en què se'ls atorgava un termini de 15 dies per a al·legar i presentar tots aquells documents i les justificacions que estimaren pertinents.  
Desé. Una vegada finalitzat el termini de la informació pública i del tràmit d'audiència, no es presenta cap al·legació, segons certificat expedit per la Secretaria Territorial de la Direcció Territorial de València, de data 29 de novembre de 2018.  
Onzé. Amb data 7 de desembre de 2018 el tècnic instructor de l'expedient informa favorablement sobre l'aprovació de la partició parcial de la via pecuària número 3 del terme municipal de Camporrobles (València), tram comprés entre el nucli urbà de la mateixa població i la línia jurisdiccional del terme municipal de Mira, a la província de Cuenca, d'acord amb la proposta i els plans que hi ha en l'expedient DES/01/2018-VVPP.  
Dotzé. Amb data 13 de desembre de 2018 el director territorial de València de la Conselleria d'Agricultura, Medi Ambient, Canvi Climàtic i Desenvolupament Rural, proposa l'aprovació de la partició parcial de la via pecuària número 3 del terme municipal de Camporrobles (València), tram comprés entre el nucli urbà de la mateixa població i la línia jurisdiccional del terme municipal de Mira, a la província de Cuenca, d'acord amb la proposta i els plans que hi ha en l'expedient DES/01/2018-VVPP.  
Tretzé. Vist l'informe favorable del Servei d'Ordenació i Gestió Forestal de data 26 de desembre de 2018 sobre la partició parcial de la via pecuària número 3 del terme municipal de Camporrobles (València), tram comprés entre el nucli urbà de la mateixa població i la línia jurisdiccional del terme municipal de Mira, a la província de Cuenca, d'acord amb la proposta i els plans que hi ha en l'expedient DES/01/2018-VVPP.  
Catorzé. Vista la proposta del director general de Medi Natural i d'Avaluació Ambiental, de data 29 de desembre de 2018, en la qual es proposa aprovar la partició parcial de la via pecuària número 3 del terme municipal de Camporrobles (València), tram comprés entre el nucli urbà de la mateixa població i la línia jurisdiccional del terme municipal de Mira (Cuenca).  
  
Fonaments de dret  
Primer. La classificació de les vies pecuàries del terme municipal de Camporrobles va ser aprovada per l'Ordre Ministerial de data de 24 de maig de 1960, publicada en el BOE número 132, de 2 de juny de 1960 i en el BOP de València número 140, de 14 de juny de 1960. En aquesta es classifica la via pecuària Colada del Camino Viejo de Cuenca, amb una amplària legal de 12 metres i una superfície aproximada de 7 hectàrees i 50 àrees (75.000 m²).  
Segon. Competeix a la Conselleria d'Agricultura, Medi Ambient, Canvi Climàtic i Desenvolupament Rural de la Generalitat Valenciana la resolució de l'expedient per a la revisió i l'actualització del traçat, en virtut del que preceptua el Decret 7/2015, de 29 de juny, del Consell (DOGV 7560, 30.06.2015), modificat pel Decret 12/2015, de 16 de setembre, del president de la Generalitat (DOGV 7618, 18.09.2015), i en el Decret 158/2015, de 18 de setembre, del Consell, pel qual s'aprova el Reglament orgànic bàsic i funcional de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7620, 22.09.2015), modificat per Decret 181/2018, de 5 d'octubre, del Consell (DOGV 8413, 30.10.2018).  
Tercer. Al present acte administratiu, hi és aplicable el que regula la Llei 3/1995 de vies pecuàries, de 23 de març, el Decret 103/2015, de 7 de juliol, del Consell, que estableix l'estructura orgànica bàsica i funcional de la presidència i conselleries de la Generalitat, modificat pel Decret 109/2018, de 3 d'agost, del Consell (DOGV 8355, 06.08.2018); la Llei 3/2014, d'11 de juliol, de la Generalitat, de vies pecuàries de la Comunitat Valenciana; la Llei 39/2015, d'1 d'octubre, del procediment administratiu comú de les administracions públiques, i qualsevol altra legislació aplicable al cas.  
Vista la Llei 3/1995, de vies pecuàries, de 23 de març; la Llei 3/2014, d'11 de juliol, de la Generalitat, de vies pecuàries de la Comunitat Valenciana; la Llei 39/2015, d'1 d'octubre, del procediment administratiu comú de les administracions públiques; la Llei 14/2003, de 10 d'abril, de patrimoni de la Generalitat, i qualsevol altra normativa aplicable al cas, resolc:  
Primer  
Aprovar la partició parcial de la via pecuària número 3 del terme municipal de Camporrobles (València), tram comprés entre el nucli urbà de la mateixa població i la línia jurisdiccional del terme municipal de Mira, a la província de Cuenca, tot això referit al terme municipal de Camporrobles (província de València), de conformitat amb la proposta i els plans que hi ha en l'expedient, les característiques dels quals són les següents:  
  
Denominació: Colada del Camino Viejo de Cuenca  
Longitud partionada: 1.345,76 m  
Amplària legal: 12,5 m  
Superfície partionada: 16.807,1 m²  
Nombre d'intrusions: 40  
Superfície total de les intrusions: 16.807,1 m²  
  
Segon  
Iniciar la pràctica de l'amollonament parcial de la via pecuària Colada del Camino Viejo de Cuenca, en el tram comprés des de l'eixida del nucli urbà, fins a l'acabament en la línia jurisdiccional amb el terme municipal de Mira, província de Cuenca; tot això referit al terme municipal de Camporrobles.  
  
Tercer  
Traslladar a l'administració cadastral els límits de la via pecuària, d'acord amb el que s'estableix en l'article 14.c del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari.  
  
Quart  
Comunicar a la Direcció General de Patrimoni la resolució que s'evacue, a l'efecte de la inscripció en el Registre de la Propietat del domini públic corresponent a l'àmbit partionat, i haver de procedir a la cancel·lació total o parcial de totes les inscripcions registrals que resulten contradictòries amb la partició. Així mateix, es traslladarà a la Direcció General de Patrimoni, la documentació necessària per a la constància de l'àmbit partionat, en l'Inventari de General de Béns i Drets de la Generalitat.  
  
Contra la present resolució, que posa fi a la via administrativa, es podrà interposar un recurs potestatiu de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes, a comptar des de l'endemà de la recepció de la present notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. O bé, directament, recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació d'aquesta, de conformitat amb el que es determina en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercitar qualsevol altre recurs que estimen oportú.  
  
  
València, 8 de gener de 2019.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.